છેલ્લા એક દાયકામાં એશિયાઈ ભૂમિ પર ટેસ્ટ ક્રિકેટ રમનારી ટીમોમાં સૌથી ખરાબ દેખાવ ઝીમ્બાબ્વેનો રહ્યો છે. સંયુક્ત આરબ અમીરાતમાં પાકીસ્તાન સામે 1-0થી શ્રેણી હારનાર ઓસ્ટ્રેલિયા ખરાબ દેખાવમાં નંબર-ટુ છે. છેલ્લા દસ વર્ષમાં એશિયન ભૂમિ પર 26 મેચ રમનાર ઓસ્ટ્રેલિયા માત્ર 3માં જીત મેળવી શકયુ છે. જયારે 17મા પરાજય હતો. 2002 થી 2006ના વર્ષો દરમ્યાન વિશ્ર્વની સૌથી મજબૂત ટીમનો દરજજો ધરાવતી ઓસ્ટ્રેલિયાએ એશિયન ભૂમિમાં 12માંથી 10 ટેસ્ટમાં જીત મેળવી હતી એટલે જીતની કુલ ટકાવારી ઉંચી છે. બાકી છેલ્લા દાયકાનો દેખાવ સાવ નબળો થઈ ગયો છે.